Държавен вестник, бр. 42, 2006 г., стр. 33

Б Р О Й  42
Д Ъ Р Ж А В Е Н   В Е С Т Н И К
С Т Р .  33
3. действителното количество в килограми
на втечнения нефтен газ в бутилката, изписано
по следния начин: “Нето тегло .... kg”.
Чл. 110. (1) Когато при условията на чл. 109 се
превозват бутилки, пълни с втечнен нефтен газ
(LPG), който ще се използва за отопление и за
битови нужди, от данъчен склад до обекти за
размяна на бутилки или от данъчен склад до бу-
тилкови инсталации за отопление с газ в общес-
твенообслужващи, административни, жилищни
и офис сгради, освен търговските и транспортни-
те документи се изисква и акцизен документ.
(2) Когато при условията на чл. 109, ал. 1 при
транспортиране в цистерни на втечнен нефтен
газ (LPG), който ще се използва за отопление и
за битови нужди, от данъчен склад до газови
инсталации и съоръжения за отопление в об-
щественообслужващи, административни, жи-
лищни и офис сгради, захранвани от съдове за
втечнени въглеводородни газове с обем до 10 m3,
освен търговските и транспортните документи
се изисква и акцизен документ.
(3) Акцизният документ придружава прево-
за и се представя при поискване от митничес-
ките и други компетентни органи. Първият и
вторият екземпляр на акцизния документ се
попълват в частта, предназначена за получате-
ля, след получаването и приемането на втечне-
ния нефтен газ.
Чл. 111. (1) При осъществяване на сделки с
акцизни стоки лицензираните складодържате-
ли и вносителите издават данъчна фактура, в
която размерът на акциза е посочен на отделен
ред. За всяка извършена сделка се издава факту-
ра, в която се отразяват видът и количеството на
акцизните стоки, стойността им, размерът на
акциза, наименованието и кодът по БУЛСТАТ
на изпълнителя и получателя по фактурата.
(2) Оригиналът на фактурата се предоставя
на получателя по сделката. Фактурата се изда-
ва най-малко в 3 екземпляра.
(3) Фактурата се издава в 5-дневен срок от
по-ранната от двете дати—датата на прехвър-
ляне на правото на собственост върху стоката
или датата на плащането, включително и при
частично плащане.
Г л а в а  с е д м а
РАЗПОРЕДБИ ОТНОСНО ПРОДАЖБАТА
НА СТОКИ В ТЪРГОВСКИТЕ ОБЕКТИ ЗА
БЕЗМИТНА ТЪРГОВИЯ И ЗАРЕЖДАНЕТО
НА ТЕЧНИ ГОРИВА В СВОБОДНИТЕ ЗОНИ
Раздел I
Документиране на продажбите и удостоверя-
ване на износа
Чл. 112. Съгласно § 1, ал. 3 от преходните и
заключителните разпоредби на закона за износ
се смята:
1. продажбата на акцизни стоки, с изключе-
ние на тези по т. 2, в търговските обекти, ли-
цензирани за безмитна търговия;
2. зареждането с моторни горива и смазочни
материали в търговските обекти, лицензирани
за безмитна търговия, на шосейни превозни
средства, независимо от вида им, които напус-
кат страната или преминават транзит, както и
еднократното зареждане в рамките на едно
денонощие в нормалните резервоари на влиза-
щите в страната шосейни превозни средства;
3. зареждането с моторни горива в обектите
по § 3а от Указ № 2242 за свободните зони на
шосейни превозни средства, които извършват
международен превоз и напускат страната или
преминават транзит.
Чл. 113. Извършените продажби по чл. 112
се документират и отчитат чрез:
1. издаване на фискална касова бележка от
фискално устройство от одобрен за Република
България тип, като в случаите по чл.112, т. 2
във фискалния бон се посочват регистрацион-
ният номер на заредилото превозно средство,
датата и часът на зареждане, и
2. заверен от митническите органи 24-часов
отчет за извършените през денонощието про-
дажби в обекта, към който се прилагат копия
от издадените документи по т. 1.
Чл. 114. (1) Износът по чл. 112, т. 1 и 2 се
удостоверява със:
1. документите по чл. 113, т. 2;
2. митническа декларация с общ, периоди-
чен или рекапитулативен характер;
3. разпечатка на разширен отчет на фискал-
ната памет за съответния период по т. 2.
(2) Износът по чл. 112, т. 3 се удостоверява със:
1. документите по чл. 113, т. 2;
2. заверено от митническите органи копие
от международната товарителница—ЧМР
(CMR), в която се вписват количеството и ви-
дът на зареденото гориво, а в случаите, когато
стоките се превозват под покритието на карне-
ти ТИР—и заверено от митническите органи
копие от карнета ТИР;
3. разпечатка на разширен отчет на фискал-
ната памет за съответния период.
Раздел II
Освобождаване на обезпеченията и възстано-
вяване на акциз
Чл. 115. Обезпечението по чл. 82, ал. 1 от
закона се освобождава след удостоверяването
на износа по реда на чл. 114.
Чл. 116. (1) Платеният акциз за местните
стоки по смисъла на Закона за митниците, с
изключение на тютюневите изделия и спирт-
ните напитки, продадени в търговските обек-
ти, лицензирани за безмитна търговия, и плате-
ният акциз за горивата, продадени в обектите
по § 3а от Указ № 2242 за свободните зони, се
възстановяват въз основа на справка-деклара-
ция по образец съгласно приложение № 20.
(2) Справката-декларация по ал. 1 се подава
до началника на митницата, на територията на
която се извършва дейността. Към справката-
декларация се прилагат: